Document ID: 32011D0546

Title and Content:
ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ της 16ης Σεπτεμβρίου 2011 για την κατάργηση της εκτελεστικής απόφασης 2011/508/ΕΕ για ορισμένα προστατευτικά μέτρα που αφορούν την κλασική πανώλη των χοίρων στη Λιθουανία [κοινοποιηθείσα υπό τον αριθμό Ε(2011) 6443] (Κείμενο που παρουσιάζει ενδιαφέρον για τον ΕΟΧ) (2011/546/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς (1), και ιδίως το άρθρο 9 παράγραφος 4, Έχοντας υπόψη την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (2), και ιδίως το άρθρο 10 παράγραφος 4, Έχοντας υπόψη την οδηγία 2001/89/ΕΚ του Συμβουλίου, της 23ης Οκτωβρίου 2001, σχετικά με κοινοτικά μέτρα για την καταπολέμηση της κλασικής πανώλους των χοίρων (3), και ιδίως το άρθρο 11 παράγραφος 1 στοιχείο στ), Έχοντας υπόψη την οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση (4), και ιδίως το άρθρο 4 παράγραφος 3 πρώτο εδάφιο, Εκτιμώντας τα ακόλουθα: (1) Η εκτελεστική απόφαση 2011/508/ΕΕ της Επιτροπής (5) θεσπίζει τα προστατευτικά μέτρα που αφορούν την κλασική πανώλη των χοίρων τα οποία πρέπει να εφαρμόζονται στα μέρη της επικράτειας της Λιθουανίας που παρατίθενται στο παράρτημα I της εν λόγω απόφασης. (2) Η Λιθουανία έχει λάβει μέτρα για την εξάλειψη της εν λόγω νόσου στις περιοχές που απαριθμούνται στο παράρτημα I της εκτελεστικής απόφασης 2011/508/ΕΕ. Σύμφωνα με τις πληροφορίες που έδωσε το εν λόγω κράτος μέλος, τα μέτρα αυτά απέδωσαν. (3) Ως εκ τούτου, η εκτελεστική απόφαση 2011/508/ΕΚ θα πρέπει να καταργηθεί. (4) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η εκτελεστική απόφαση 2011/508/ΕΕ καταργείται. Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 16 Σεπτεμβρίου 2011.

Classification Labels:
1936
311
1934

Label Descriptions:
{"1936": "Ασθένειες", "311": "ΥΓΕΙΑ", "1934": "Πολιτική για την υγεία"}

EuroVoc IDs (Original): 2442
1754
2479
911
5877

EuroVoc IDs (Expanded): 2442
1754
2479
911
5877

Dataset Source: meu

Split: dev